《渔家傲》
宋代·黄人杰

桔绿橙黄霜落候。小春天气宜晴昼。一片祥光横宇宙。

仙乐奏。晴官共祝南山寿。

湛露恩波浓似酒。□堂宴罢嵩呼后。压帽宫花红欲溜。

还拜手。瞻天望圣徘徊久。

作者简介：人杰，字叔万，生卒年均不详，南城（今属江西）人。宋朝诗人。孝宗乾道二年（一一六六）进士（清雍正《江西通志》卷五○）。有《可轩曲林》一卷（《直斋书录解题》卷二一），已佚。生平事迹亦无考。工词，著有可轩曲林一卷，《文献通考》传于世。